

Tárgy:  **Helyi civil szervezetek támogatására**

**pályázati kiírás elfogadása**

**E L Ő T E R J E S Z T É S**

**Csemő Község Képviselőtestületének**

**2020. március 10-én tartandó ülésére**

Tisztelt Képviselő-testület!

Folytatva az elmúlt évek hagyományait, az idén is támogatni kívánjuk a helyi társadalmi szervezeteket annak érdekében, hogy saját szakmai tevékenységük magasabb színvonalon valósulhasson meg.

A civil szervezetek támogatása önkormányzati érdek és kötelesség, hiszen ezek a szerveződések mindig helyi érdekeket képviselnek, a helyi közösségek a település kulturális életét színesítik, a közösségi tudatot pozitívan formálják.

Akkor, amikor emberek szövetkeznek arra, hogy egy közösen meghatározott cél érdekében, önkéntesen és szabadidejük terhére a közösségért dolgozzanak, akkor azt - véleményem szerint - az önkormányzatnak évről-évre támogatnia kell.

A 2020. évben 2.400.000 Ft összeggel van tervezve a civil szervezetek támogatási kerete. Ennek az előirányzatnak a felosztását javaslom a helyi székhelyű és helyben tevékenykedő társadalmi szervezetek számára 2.000.000 Ft, a rendőrség, tűzoltóság, mentő 100-100.000 Ft – vissza nem térítendő támogatás formájában.

**A fentiekre tekintettel javaslom az alábbi tartalmú önkormányzati határozat elfogadását és közzétételét:**

**…/2020 (03.10.) határozat**

**Csemő Község Önkormányzatának Képviselő-testülete pályázatot hirdet községi székhelyű és a községben tevékenykedő társadalmi szervezetek számára elnyerhető, vissza nem térítendő támogatásra.**

**A pályázat célja: olyan civil szervezetek (társadalmi szervezetek, alapítványok) támogatása, amelyek tevékenységükkel eredményesen segítik az önkormányzatot feladatai ellátásában, vagy fontos, az állami és önkormányzati szervek hatás- és feladatkörébe nem tartozó társadalmi igényeket elégítenek ki.**

**Pályázati feltételek:**

**1. A pályázatnak tartalmaznia kell a pályázati cél rövid megjelölését.**

**2. Nem kizárt a több szervezet által benyújtott közös támogatási kérelem.**

**3. A pályázatok beadási határideje: 2019. április 8. szerda**

**4. A pályázati felhívást a Csemői Hírmondóban és a település honlapján közzé kell tenni.**

**5. A pályázatot adatlapon kell benyújtani, melyet a Polgármesteri Hivatal titkárságán lehet igényelni.**

**6. Az igénylő tudomásul veszi, hogy az önkormányzati támogatás összege erejéig beszámolási kötelezettséggel tartozik a képviselő-testület felé, tételes elszámolást csatol a támogatás felhasználásról.**

**Nem pályázhatnak azok a szervezetek, akik politikai, vallási tevékenységet is folytatnak, akiknek szervezete pártoktól, egyházaktól nem független.**

**AZ A PÁLYÁZÓ, AKI AZ ELŐZŐ ÉVI TÁMOGATÁSSAL KAPCSOLATOS ELSZÁMOLÁSI KÖTELEZETTSÉGÉNEK AZ ELŐÍRT HATÁRIDŐIG NEM TETT ELEGET, ADDIG NEM RÉSZESÜLHET ÚJABB TÁMOGATÁSBAN, MÍG A TÉTELES ELSZÁMOLÁST BE NEM NYÚJTJA.**

**Határidő: az április hónapban esedékes testületi ülés**

**Felelős: polgármester**

Csemő, 2020. március 4.

Dr. Lakos Roland

polgármester