**Tárgy: A Csemői Nefelejcs Óvoda és Mini Bölcsőde**

**Szakmai programjának, továbbá Szervezeti**

**és Működési Szabályzatának módosítása**

**ELŐTERJESZTÉS**

**Csemő Község Képviselő-testületének**

**2020. március 10-én tartandó ülésére**

**Tisztelt Képviselő-testület!**

Csemő Község Önkormányzatának Képviselő-testülete 2018. október 30-i ülésén 55/2018. (10.30) számú határozattal megtárgyalta és elfogadta a Csemői Nefelejcs Óvoda és Mini Bölcsőde szakmai programját.

Ennek előzménye volt, hogy az önkormányzat – jogszabályi kötelezés okán – a mini bölcsődei ellátás megszervezéséről döntött, a Csemői Nefelejcs Óvoda szervezeti rendszerébe integráltan.

2020. január 29-én a Pest Megyei Kormányhivatal, mint működést engedélyező szerv, január 30-án a Magyar Bölcsődék Egyesülete Bölcsődei Módszertani Szervezete tartott helyszíni ellenőrzést a bölcsődei működés tekintetében.

Az ellenőrzésről jegyzőkönyv készült, melynek megállapításai alapján a szakmai program és ennek folyományaként a Szervezeti és Működési szabályzat felülvizsgálatát és módosítását az intézményvezető elvégezte.

Az anyagok terjedelme okán – a szakmai programot módosító okirat 38 oldal, a szakmai program 34 oldal, az SzMSz-t módosító okirat 82 oldal, a módosított SzMSz 68 oldal – nem küldöm ki nyomtatásban, de

* az anyagok elektronikusan a települési weboldal kezdőlapjának aktuális hírei között lévő „MEGHÍVÓ Képviselő-testületi ülésre – 2020.03.10.” című cikkből az „nyilvános előterjesztések” címre kattintva elérhető (<https://www.csemo.hu/?t=hir&id=355>).
* mind a négy dokumentumból egy nyomtatott példány a hivatalban elérhető.

Kérem Tisztelt Képviselőket az előterjesztés megtárgyalására és a lentebb írt határozati javaslatok elfogadására.

…**/2020. (03.10.) határozat**

**Csemő Község Önkormányzatának Képviselő-testülete megtárgyalta és elfogadta a Csemői Nefelejcs Óvoda és Mini Bölcsőde Szakmai programjának módosítását. A Szakmai program egységes szerkezetbe foglalt szövegét e határozat melléklete tartalmazza.**

**Jelen határozat elfogadásával egyidejűleg hatályon kívül helyezi az 55/2018. (10.30.) határozatát.**

**Felkéri polgármestert a szükséges intézkedések megtételére.**

Határidő: azonnal.

Felelős: polgármester.

…**/2020. (03.10.) határozat**

**Csemő Község Önkormányzatának Képviselő-testülete megtárgyalta és elfogadta a Csemői Nefelejcs Óvoda és Mini Bölcsőde Szervezeti és Működési Szabályzatának módosítását. Az egységes szerkezetbe foglalt szöveget e határozat melléklete tartalmazza.**

**Jelen határozat elfogadásával egyidejűleg hatályon kívül helyezi az 43/2018. (09.24.) határozatát.**

**Felkéri polgármestert a szükséges intézkedések megtételére.**

Határidő: azonnal.

Felelős: polgármester.

Csemő, 2020. március 4.

Dr. Lakos Roland

polgármester